
REFERAT

Pentru aprobarea   BUGETULUI DE VENITURI SI CHELTUIELI

al RA AQUATIM Timişoara

pe anul 2005

                Luând în considerare legislaţia specifică precum şi principalele elemente care au stat la baza fundamentării principalelor capitole de venituri şi cheltuieli după cum urmează:

1.Legislaţia în vigoare:

              1.1.Legea 511/22.11.2004”Legea bugetului de stat pe anul 2005

              1.2.OMF 616/04.05.2000 privind modul de întocmire a BVC de către agenţii economici.

             1.4.Ordonanţa Guvernului 79/2001 privind întărirea disciplinei economico-financiare şi alte dispoziţii cu caracter financiar.

             1.5.OMF 502/27.08.2001 pentru aplicarea Ordonanţei 79/2001(referitor la modul de întocmire a contractului de competenţă ).

             1.5.Ordinul nr.94/29.01.2001 pentru aprobarea Reglementărilor contabile armonizate cu Directiva a IV-a a Comunitătilor Economice Europene si a Standardelor Internaţionale de Contabilitate.

             1.6.Legea 571 din 2003 privind Codul fiscal cu modificarile şi completările ulterioare

       2.Pentru fundamentarea capitolului de venituri s-a ţinut cont de următoarele:

              2.1.Venituri din activitatea de exploatare:

                           -cantităţile de apă rece, canal şi apă industrială ce urmează a fi facturate au fost estimate de către direcţia comercială pe baza realizărilor din 2004

 şi a unei uşoare tendinţe de scădere a consumului  care se păstrează şi în 2005 de aproximativ 2%.

                           -tarifele de apă şi canal au fost estimate în funcţie de urmatoarele elemente:

                      -  inflaţia prognozată pentru anul 2005, de 7%,

                      - angajamentele din acordul de împrumut semnat cu BERD ,pentru cofinanţarea proiectului realizat prin ISPA, în 10.12.2003


           - experienţa ultimilor doi ani,în ceea ce priveşte numărul  şi cuantumul creşterilor de tarif avizate de  ANRSC  şi aprobate de Consiliul Local .

.

                           -veniturile din alte activităţi (vidanje,vomă,taxe aviz etc.), precum şi cele din imobilizări (investiţii în regie proprie) au fost estimate cu ajutorul  şefilor de secţii,servicii şi a directorilor de resort având ca reper realizarile anului precedent si programul de investitii pe anul în curs aprobat în Consiliul de Administraţie.  

            2.2.Veniturile financiare, sunt formate din dobânzi, care au fost estimate ţinând cont de diminuarea disponibilităţilor pe seama realizarii programului de investiţii din surse proprii,a rambursării ratelor scadente faţă de BERD , a planului de aprovizionare cu materii prime şi a dobânzii medii estimate pentru 2005.

.

         3. Pentru fundamentarea capitolului de cheltuieli s-a ţinut cont în principal de următoarele elemente:

          3.1. Pentru estimarea nivelului cheltuielilor din exploatare s-a avut în vedere pentru fiecare element de cheltuială pe lângă legislaţia enumerată  mai sus şi:

               - propunerile diverselor sectoare de responsabilitate din regie (secţii, sectoare, compartimente de specialitate tehnică)

               - inflaţia prognozată pentru 2005 de 7% 

               - nivelul realizat al  cheltuielilor  în anul 2004, comparate cu BVC din 2004 

               - media lunară a fiecărui element de cheltuială pentru anul 2004

               - alte  cheltuieli suplimentare ce apar datorită derulării programului ISPA, precum şi cele impuse de  modificările la Codul Fiscal.

         3.2.Cheltuielile financiare sunt formate din:

                                -dobânzile datorate către BERD


                                -diferenţele de curs aferente celor doua rate ce urmează a se rambursa în cursul anului 2005 către BERD .

                                - diferentele de curs aferente soldului datoriei externe la finele anului.

          4.Sursele de finanţare a investiţiilor au fost estimate în funcţie de volumul total ,precum şi de repartizarea pe trimestre a planului de invesţii şi achiziţii de utilaje aprobat în Consiliul de Administraţie al regiei, al graficului  de derulare a programului ISPA şi a tragerilor din împrumutul BERD pentru 2005.

Având în vedere legislaţia menţionată anterior,  precum şi atribuţiile Consiliului Local Timişoara , în calitatea sa de acţionar de unic al R.A. Aquatim propunem Consiliului Local al Municipiului Timişoara :
Aprobarea Bugetului de Venituri şi Cheltuieli pentru anul 2005 al R.A. Aquatim, conform anexei.

